**Spojená škola, Chminianske Jakubovany 21, 082 33**

**Kritériá prijatia uchádzačov**

**do Praktickej školy, Chminianske Jakubovany 21**

**v školskom roku 2023/2024**

Organizačná zložka: **Praktická škola**

Kód praktickej školy: **6492E00**

Zameranie praktickej školy/učebný odbor: **Domáce práce a údržba domácnosti**

Praktická škola podľa Zákona 245/2008 Z. z. o výchove a vzdelávaní, § 99 je typ školy, v ktorej vzdelávacie programy poskytujú vzdelávanie a prípravu na výkon jednoduchých pracovných činností.

Do praktickej školy možno prijať žiaka na základe prihlášky na štúdium.

Počet prijatých žiakov v školskom roku 2023/2024 bude závisieť od stupňa ich postihnutia a prípadného spájania ročníkov do jednej triedy nasledovne:

* maximálne 6 žiakov v jednej triede, ak ide o žiakov s viacnásobným postihnutím,
* maximálne 8 žiakov v triede, kde sú spojené ročníky a žiaci sú bez viacnásobného postihnutia,
* maximálne 10 žiakov v triede, kde sú žiaci jedného ročníka bez viacnásobného postihnutia.

Riaditeľka Praktickej školy, Chminianske Jakubovany 21 určila pre školský rok 2023/2024 tieto kritériá prijatia uchádzačov:

* uchádzač o prijatie do praktickej školy musí vyplniť **Prihlášku na štúdium do praktickej školy,**
* prihláška na štúdium do praktickej školy musí byť riadne a kompletne vyplnená.
* ku prihláške do praktickej školy je potrebné pripojiť správu z aktuálneho psychologického vyšetrenia zameraného na profesijnú orientáciu (prípade ak, nie je žiakom vzdelávacieho programu pre žiakom so stredným alebo s ťažkým stupňom postihnutia),
* do praktickej školy sa prijímajú žiaci s mentálnym postihnutím alebo žiaci s mentálnym postihnutím v kombinácii s iným zdravotným postihnutím, ktorí ukončili základnú školu alebo povinnú školskú dochádzku a ich stupeň postihnutia im neumožňuje zvládnuť prípravu v odbornom učilišti,
* **prihlášky na štúdium je potrebné doručiť na adresu školy do 20. marca 2023,**
* všetky dokumenty k prijatiu žiakov posudzuje prijímacia komisia, ktorú určí riaditeľka školy,
* po prehodnotení prihlášok do praktickej školy sa určí poradie prijatých žiakov podľa dátumu doručenia prihlášky a jej kompletnosti. Ak je uchádzačov o prijatie do praktickej školy viac ako je možné prijať, riaditeľka školy túto skutočnosť oznámi svojmu zriaďovateľovi a požiada ho o navýšenie počtu tried v 1. ročníku praktickej školy. V prípade vyhovenia bude prijatie žiaka možné. Ak zriaďovateľ danej žiadosti nevyhovie, prednosť prijatia dostanú uchádzači, ktorým stupeň postihnutia neumožňuje zvládnuť prípravu v odbornom učilišti a podľa odporúčania CŠPP sú manuálne menej zručnejší. Rozhodnutia o prijatí žiaka škola vydá najneskôr do 19. mája 2023,
* prijatie žiaka po tomto termíne je možné iba v prípade splnenia vyššie uvedených podmienok na prijatie, prípadne vtedy, ak má škola voľné miesto, najneskôr však do 15. septembra 2023.

**Záver:**

* žiak vyhovel, ak spĺňa požadované kritériá,
* žiak nevyhovel, ak nesplnil niektoré z požadovaných kritérií.

Kritéria pre PŠ boli schválené PR dňa 25.01.2023 pod uznesením č. 11.

Mgr. Beáta Tkáčová

riaditeľka školy